Die Peipusmeer (Esties: Peipsi-Pihkva järv; Russies: Псковско-Чудское озеро, Pskovsko-Chudskoye ozero) is die vyfde grootste meer in Europa ná die Ladogameer en die Onegameer (beide in Rusland), die Vänernmeer in Swede en die Saimaameer in Finland met 'n oppervlakte van 3 555 km². Daarbenewens is dit die grootste meer van Europa, wat op 'n grens, dié tussen Estland en Rusland, geleë is. Dit is in die ooste van Estland en in die weste van Rusland geleë. Die Peipusmeer word deur die Narvarivier met die Golf van Finland (Oossee) verbind. Die Peipusmeer bestaan uit drie dele: Peipsi-meer / Chudskoje (Esties: Peipsi järv, Russies: Чудское озеро), die noordelike deel van die meer met 'n oppervlakte van 2 611 km² (1 008 myl²; 73%) Pihkva-meer / Pskowskoje (Esties: Pihkva järv, Russies: Псковское озеро), die suidelike deel van die meer (708 km² (273 myl²; 20%) Lämmi-meer / Tjoploje (Esties: Lämmijärv, Russies: Тёплое озеро), die meer tussen die ander twee